L’Ajuntament de Burjassot reprén el servei de podologia amb cita prèvia i instal·lacions renovades en el CS La Granja
2025-07-24

Després de l’anunci de les diferents mesures que la Generalitat Valenciana aplicarà en la desescalada de restriccions en l’àmbit de la Comunitat Valenciana a partir del dilluns 1 de març, l’Ajuntament de Burjassot procedirà a reprendre el servei de podologia que presta CEMEF, l’empresa pública municipal.

El servei, que atendrà únicament amb CITA PRÈVIA telefonant al 96 316 02 50, reprendrà la seua activitat l’1 de març, en el centre social La Granja i en el seu horari habitual. A més, hofarà en unes condicionades i renovades instal·lacions per a complir amb totes les mesures sanitàries estipulades davant la Covid-19.

Així, la regidoria de Majors ha informat que s’ha reformat, en La Granja, la sala on es presta el servei, fent-la més espaiosa, per a mantindre la distància de seguretat entre persones i s’han posat també dos finestrals. Així mateix, s’ha habilitat una porta d’entrada i una altra d’eixida, independents, per a evitar que els usuaris i les usuàries no es creuen quan accedisquen o isquen de la sala.